Νότιες ρομανικές γλώσσες

Οι Νότιες ρομανικές γλώσσες σύμφωνα με τον οργανισμό Ethnologue, είναι κλάδος των ρομανικών γλωσσών. Περιλαμβάνουν τη Σαρδηνιακή και την Κορσικανική.

Σύμφωνα με την ταξινόμηση των γλωσσολόγων Leonard (1980) και Agard (1984), η οικογένεια των Νότιων Ρωμανικών γλωσσών περιλαμβάνει τη σαρδηνική, την κορσικανική και τις νότιες λουκανικές διαλέκτους.Subfamily: Southern Romance, Glottolog

Η θεωρία αυτή δεν είναι ευρέως αποδεκτή. Η πλειονότητα των γλωσσολόγων ταξινομεί την κορσικανική, μαζί με τις ποικιλίες Γκαλουρέζε και Σασσαρέζε, στην ομάδα των ιταλο-δαλματικών γλωσσών και τη θεωρεί στενά συγγενική με την τοσκάνικη ή με τις κεντρονότιες ιταλικές διαλέκτους,Harris, Martin; Vincent, Nigel (1997), Romance Languages. London: Routlegde.  λόγω του σημαντικού βαθμού τοσκανοποίησης του νησιού κατά τον Μεσαίωνα. Ως αποτέλεσμα, η σαρδηνική θεωρείται ο μόνος εναπομείνας εκπρόσωπος του κλάδου, μετά την εξαφάνιση των αφρικανικών ρωμανικών διαλέκτων.

Ορισμένοι μελετητές, ωστόσο, υποστηρίζουν ότι και οι νότιες λουκανικές διάλεκτοι μπορούν να ενταχθούν στον ίδιο κλάδο, καθώς παρουσιάζουν σημαντικά κοινά χαρακτηριστικά με τη σαρδηνική.

 Παραπομπές 

Κατηγορία:Ρομανικές γλώσσες